**Ostoros Községi Önkormányzat Képviselő-testületének**

**7/2017. (IV.28.) önkormányzati rendelete**

**egyes anyakönyvi események engedélyezésének szabályairól, és az eseményekhez kapcsolódó többletszolgáltatásért fizetendő díjak mértékéről**

**(egységes szerkezetben 2017.06.22.)**

Ostoros Községi Önkormányzat Képviselő-testülete az anyakönyvi eljárásról szóló 2010. évi I. törvény 96. § a) és b) pontjában kapott felhatalmazás alapján, az anyakönyvi eljárásról szóló 2010. évi I. törvény 19. §-ában meghatározott feladatkörében eljárva a következőket rendeli el:

**Általános és értelmező rendelkezések**

**1. §**

E rendelet alkalmazásában:

1. [[1]](#footnote-1)anyakönyvi esemény: az anyakönyvi eljárásról szóló 2010. évi I. törvény (továbbiakban: Atv) 3. § b) pontjában meghatározott események,
2. [[2]](#footnote-2)hivatali helyiség: Ostoros Községi Önkormányzat (továbbiakban: Önkormányzat) által biztosított házasságkötés lebonyolítására alkalmas hivatali helyiség: Rédei Miklós Közösségi Ház helyiségei (3326 Ostoros, Szent István tér 2.)
3. hivatali munkaidő: Ostoros Községi Önkormányzat Képviselő-testületének Szervezeti és Működési Szabályzatában az Ostorosi Közös Önkormányzati Hivatalra meghatározott munkarend.

**2. §**

1. [[3]](#footnote-3)Házasságkötés – az Atv-ben meghatározott kivételekkel - hivatali munkaidőn kívül 19.00 óráig engedélyezhető.
2. [[4]](#footnote-4)Kérelemre a házasságkötés hivatali helyiségen kívüli helyszínen is megtartható, ha az esemény méltósága, tekintélye nem csorbul. A hivatali helyiségen kívüli házasságkötés az Atv., valamint e rendelet szabályai szerint engedélyezhető
3. [[5]](#footnote-5)Sem a hivatali helyiségen kívüli, sem a hivatali munkaidőn kívüli házasságkötés a hivatali helyiségbe már jegyzőkönyvvel előjegyzésbe vett házasságkötések lebonyolítását nem veszélyeztetheti.

**Díjfizetési kötelezettség**

**3. §[[6]](#footnote-6)**

1. Házasságkötés hivatali helyiségen kívüli lebonyolításáért Húszezer forint mértékű díjat kell fizetni az Önkormányzat részére, mely az anyakönyvvezető helyszínre történő kiszállásának többletköltségét foglalja magába. Az alapszolgáltatáson felüli egyéb szolgáltatás igénybevételére külön megállapodás alapján van lehetőség.
2. Házasságkötés munkaidőn kívül történő kötése esetén a többletszolgáltatás ellentételezéseként Tizenötezer forint mértékű díjat kell fizetni az Önkormányzat részére.
3. A házasulók valamelyikének közeli halállal fenyegető egészségi állapota esetében a szociális intézményben, továbbá lakáson lebonyolított házasságkötés térítésmentes.

**Anyakönyvvezető részére fizetendő díjazás**

**4. §[[7]](#footnote-7)**

A hivatali munkaidőn kívül történő házasságkötés lebonyolításában közreműködő anyakönyvvezetőt eseményenként – választása szerint - a közszolgálati tisztviselők jogállásáról szóló 2011. évi CXCIX. törvény szerinti szabadidő vagy bruttó Tízezer forint díjazás illeti meg.

**Záró rendelkezések**

**5.**

1. Ez a rendelet a kihirdetést követő napon lép hatályba.
2. Hatálybalépésével egyidejűleg az egyes anyakönyvi események engedélyezésének szabályairól, és az eseményekhez kapcsolódó többletszolgáltatásért fizetendő díjak mértékéről szóló 2/2011. (II.8.) önkormányzati rendelet hatályát veszti.

|  |  |
| --- | --- |
| **Böjt László** | **Vasas Ágostonné** |
| **polgármester** | **jegyző** |
|  |  |

**A rendelet elfogadásra került: 2017. április 24.**

**A rendelet kihirdetésre került: 2017. április 28.**

1. Hatályon kívül helyezte a 10/2017.(VI.21.) önkormányzati rendelet 3. §-a. Hatálytalan: 2017.06.22-től [↑](#footnote-ref-1)
2. Módosította a 10/2017.(VI.21.) önkormányzati rendelet 2. §-a. Hatályos 2017.06.22-től. [↑](#footnote-ref-2)
3. Módosította a 10/2017.(VI.21.) önkormányzati rendelet 2. §-a. Hatályos 2017.06.22-től. [↑](#footnote-ref-3)
4. Módosította a 10/2017.(VI.21.) önkormányzati rendelet 1. §-a. Hatályos 2017.06.22-től. [↑](#footnote-ref-4)
5. Módosította a 10/2017.(VI.21.) önkormányzati rendelet 2. §-a. Hatályos 2017.06.22-től. [↑](#footnote-ref-5)
6. Módosította a 10/2017.(VI.21.) önkormányzati rendelet 2. §-a. Hatályos 2017.06.22-től. [↑](#footnote-ref-6)
7. Módosította a 10/2017.(VI.21.) önkormányzati rendelet 2. §-a. Hatályos 2017.06.22-től. [↑](#footnote-ref-7)